Forsi kulħadd jiftakar id- disprezz , il- vjolenza u l- garigori mdallma ta' moħħ makabru b' xintilla umoristika mdeffsa fir- rumanz American Psycho . . . jew le ? Forsi kulħadd jiftakar f' ħajja mimlija sess , drogi u alkol arkivjata fil- paġni ta' The Rules of Attraction . . . jew le ? Dal- aħħar ftakart ukoll fil- melankolija tiddandan , tiżfen u tiżżegleg f' Lunar Park , imma għad baqagħli x' niskopri . Il- kittieb ta' dat- tlieta u ta' xi nofs tużżana kotba oħra , Bret Easton Ellis qal hekk darba fuq missieru f' intervista li għamlulu : Spiċċajt nissekondah fuq l- aħħar sentenza . " Issa lħaqt wegħedtu ! " qatgħet is- silenzju Martha . Wegħedtu kif ? ! " Berraq għajnejh bħal wieħed li għadu kif irċieva l- aħbar li għada se jmut . Nefaħ waħda bil- goff . " Wegħedtu li mmur noqgħod il- flett tiegħu għal dat- tmiem il- ġimgħa " " Mur tnejjek . . . xil - qaħba tkun int ? " u bir- rabja xejjer tnejn idejh . " Tindaħalx Tommie , u ieqaf eqred u gerger ! " Qabbad sigarett u ma setax jaqbadlu sew . Ma kellux sabar iżomm il- fjamma għal aktar minn sekonda quddiem it- tiben niexef tas- sigarett . Meta rnexxielu tefa' addoċċ il- lighter fuq is- sodda u mmullat lura għal ma' l- art . Inqatgħet bozza , ħares lejn il- bozza mitfija sorpriż u ma tax kasha aktar . Tmattar fuq is- siġġu komdu li kellu u ntefa' jiċċassa minn taħt il- pizz tal- kappell abjad biż- żigarella sewda lejn il- mera li kellu quddiemu . Ra wiċċ li min jaf kemm nies xtaqu jaraw ta' kuljum tort ta' dawk ir- reklami b' xejn ta' wiċċu li kienu jagħmlulu l- magazins issa tista' tgħid kull ġimgħa . U ħsibijietu bdew jinfirxu ma' kull għanqbuta antika li kellu f' moħħu . Kien jaf li kien stilla u kien jaf li jista' jieħu dak li jrid , jekk mhux bis- sewwa jieħdu bil- ħlewwa . Ftakar f' dawk in- nisa kollha li kellu u ħassu wisq l- antika li kien a one - woman man . Xtaq aktar , xtaq iduq aktar nisa - imma le . Ġietu ħarira dieqa wkoll meta ftakar fil- u fl- inċident tagħha , għax xi ħadd darba kien qallu li tiġi minnu mill- bogħod u hu emmnu . Emmnu , avolja parti minnu bdiet tgħidlu li ma seta' qatt ikun relatat ma' demm daqshekk nobbli . Dana fakkru fi tfulitu u ħaseb li li kieku għamel bħalma kien ħajjru missieru kieku bħalissa qiegħed joftoq jew iħit xi sider ta' bniedem , jew jipprova jfiehem lil omm li binha qiegħed fil- periklu tal- mewt , jew jagħti l- aħbar ta' kankru lil familja nies . Imma hu dejjem tħabbeb mal- palk , mal- kpiepel u ma' . Bniedem kemmxejn qsajjar , bin- nuċċali u xagħaru imdellka bil- ġelatina fetaħlu l- bieb tal- kamra addoċċ u ħasdu . Kien nesa jħabbat . . . bħas- soltu . " Ħames minuti oħra u nibdew indawwru " Ma wieġbux lura . Kellu l- istess riħa ma' kullimkien ; xagħaru , ġildu , ħalqu , mnifsejh , widnejh , il- vini mqabbżin ta' m' għonqu , sidru , is- suf ta' ma' żogortu u dak pubiku , il- ġenitali , riġlejh u s- swaba' ta' ma' riġlejh . Imma l- agħar kienu subgħajh . Riħa ta' katarru u nikotina . Iċ- kienu għamlu kapital minnu u għadu jiftakar meta fl- aħħar tad- disgħinijiet kienu ħabbru f' konferenza stampa li kienu se jżarmaw . Diżgrazzja għalih ! Minn dakinhar 'l hawn qatt ma rnexxielu jagħmel ħabib intimu bħalma kien jagħmel ma' kull darba li kien ibus sigarett taċ- chesterfield tul dawn l- aħħar erbgħin sena . F' dar- renju ta' nikotina , riħa ta' mara qatt ma daħlet . . . mhux għax ma kinitx mixtieqa imma għax l- ebda riħa femminili ma' kienet titħajjar iżżur dan- naħat minsija . Forsi kienet tħossha aljena daqs kemm pittura ta' De Chirico tħossha ħdejn waħda ta' Vermeer . Ħlief illejla . Illejla l- bibien u l- ħitan apparentement qalbiena ġġarrfu biex jilqgħu dil- fwieħa ħelwa bit- trombi , il- palm u s- sardinelli . Qatt ma kien ħassu hekk qabel , ħassu jinbidel u ħassu tajjeb miegħu nnifsu . Kien kważi ċert li din tal- llum ma kinitx illużjoni . Stieden lill- fwieħa tidħol ġewwa u timlielu l- pulmuni b' daqsxejn serħan , tiela' u nieżla mar- ritmu tal- mewġ . Ma setax jieqaf , beda jidħak , jitbissem u kultant jieħu nifsijiet f' xulxin . Ir- riħa ta' qabel ħassha toħroġ minnu f' forma ta' tilja fina ta' għaraq li bdiet titrabba ma' dahru u ma' moħħu . Baqa' sejjer sakemm tilef il- konjizzjoni tal- ħin , sakemm sema' l- għasafar igedwdu bejniethom li sebaħ , sakemm id- dalma tal- lejl bdiet tbatti . Beda jnaqqas . . . in- nifsijiet bdew jonqsu u ma baqax jagħfas l- imħadda u s- saqqu bħalma kien qed jagħmel qabel . Reħa l- ponn u qagħad bil- qiegħda ħdejn il- lużar imtebbgħa . Fetaħ il- pakkett u kien se jkebbes wieħed , imma reġa għalqu kif kien fetħu . Illum ma jpejjipx . Id- differenzi nħobbhom . Huma propju dawk li jisiltu in- nisġa tal- varjetà fost l- umani u kull ħlejqa oħra li timxi fuq l- art u sserrep tul il- kurrenti ta' dawk ta' żaqqhom ratba u rashom iebsa . Dak li faqqa' subgħajh u ħoloq dil- pjaneta u elf mitt kosmos ieħor tabilħaqq kien jaf x' qed jagħmel . Kultant id- differenzi jafu jkunu tal- biża' , jew tal- għaġeb , jew tal- mirakli , jew tad- daħk jew saħansitra dawn kollha f' daqqa . Peres li jien inħobb nidħak waħdi u fis- silenzju iddeċiedejt li nħarbex rakkont jew narrazzjoni li dak li jkun jista' jħabbat wiċċu magħhom mingħajr ma jrid . Pero mhux ħa nissaporti ngħid li ċertu Sinjur Berle kien qal li 'l aughter is an instant vacation ' u għal persuna msejkna li tgħaddi aktar sigħat fuq ix- xogħol milli b' rasha fuq l- imħadda , il- kelma ' vacation ' tintiegħem oħla mill- ħelwa tat- Tork u melodjuża aktar mis- sireni ta' sidirhom barra fl- Odissea ta' Omeru . Wiċċ # 1 Għall- ewwel kien qisu post tal- mażuni b' ħafna dwal ikkuluriti . Aktar ma qrobt aktar bdejt ninduna li kont żbaljat . Il- post kellu għamara skura imma mhux biżżejjed li tista' issejħilha sewda u kif appena tidħol kont tista' ixxomm ir- riħa tagħha flimkien ma' riħa oħra dgħajfa ta' inbid u fwieħa femminili . " Yes sir , can I be of help to your kindself ? " qaltli tfajla petite b' nuċċali pulit u bl- ebda xagħarha barra minn postha . " Mejda għal tnejn jekk jogħġbok ? " għidtilha jien b' wiċċ ta' baħnan , peresli xi ħadd kien diġà tarrafli li qas jekk tiksi lil San Ġużepp b' kisja deheb ma kien jirnexxielek issib post . Kemmxet kemmxejn xufftejha , avolja dak il- ħin xorta għoġobni l- mod kif barmet xufftejha qishom raddi djagonali . Imbagħad wiċċi straħ ukoll u lbist maskla ta' wieħed aktar aċċettabli għal quddiem nies . It- taraġ kien tal- injam mit- tip li tara fid- djar tal- arkitetti . Slots ta' injam ħerġin mil- ħajt mingħajr puġġaman . Kif spiċċajt it- taraġ laqgħatna arkata enormi mdawwla b' dawl qawwi , li sa ċertu punt jirrilassalek is- sensi ta' kullimkien . Is- siġġijiet u l- imwejjed taħsibhom ħerġin min- navicella spazjali li dehret fil- film ' ' ; ċioè mhux prattiċi , minimalisti imma għal xi raġuni jiġbdu l- għajn . Il- menu kellu ħafna karti mqabbdin f' xulxin b' biċċa ħajta simili għal dawk li jtuk il- bajjada meta tiġi biex tagħżel u tqabbel iż- żebgħa . Il- prezzijiet ma kienux mill- irħas - Lm 5 għal xi ħaġa li fit- triq tlaqqatha b' Lm 2 . Trid tħallsilhom l- interior design wara kollox . Ma kontx sorpriż lanqas meta rajt ir- reċipjenti fejn fih ġew servuti dal- likwidi ogħla minn ġildi . Tazzi kwadri , ileqqu ħafna u b' ħafna ħġieġ . Maġenbi kien hemm aktar nies . Hi kellha xagħarha isfar maħmuġ bil- kannella u kellha ġilda bellusija . Biex tifhmuni aħjar , kienet mit- tip li ma jagħmlux aktar minn siegħa single . Ma setgħux jieqfu jpaċpċu u hu , meta warrbet ma nafx fejn , qagħad joqgħod jogħxa jieħu r- ritratti fil- vojt bil- mobajl . Il- persuni l- oħra kienu wisq bogħod biex noqgħod nissendikalhom . Wiċċ # 2 Kultant qisu mat- tokk ta' nofs il- lejl jew tas- siegħa jinfetaħlek ċertu aptit li jekk ma tissodsifahx ma jħallikx torqod u jekk jirnexxielek , tispiċċa toħlom ikrah ( pereżempju li qabbdu lilek biex tkun ) . U waqt li tkun qiegħed itterraq mat- triqat f' nofs tal- lejl , issib dal- ħanut imwarrab f' nofs ħafna dħaħen ta' karozzi , muturi u trakkijiet . Insejt x' jismu imma naf li surtu tiegħu jikkonsisti f' madum abjad , ħġieġ b' ħafna stickers , riħa ta' żejt moqli u ħafna oranġjo . Ipparkjajt addoċċ ( għax m' hemmx ħjiel tal- linji fejn tipparkja ) u dħalt . Nofs minuta qabli nzertaw daħlu ħames ġuvintur . Ġuvni numru wieħed kellu flok abjad bil- kliem " Lost Raider " kbar ħomor fuqu . Ġuvni numru tnejn kellu xagħaru mqaxxra tant li rajt vina taqbeż min- nofs moħħu sal- qurriegħa . Ġuvni numru tlieta probabli mietulu xi tlett barrin u biex iżomm tifkira tagħhom qabdilhom l- imsielet ta' ma' imneħirhom u tefagħhom f' widnejh . Ġuvni numru erbgħa kien broke u ma ħa xejn . Ġuvni numru ħamsa ordna salad minn taħt l- ilsien . Jien kelli nistenna sakemm lestew bl- ordnijiet tagħhom fejn il- maġġoranza tagħhom ordnaw chicken fillet . Meta kważi spiċċaw ippruvajt naqbad kuntatt ma' tal- ħanut ( li kien jidher qisu Tork ) li kif ippruvajt niftaħ ħalqi ħa nordna sikkitni biex ikunu jista' jikkonċentra fuq dak li kienu għadhom kif ordnaw l- oħrajn . Ħabtet ħa taqbeż imma kont wisq bil- ġuħ . Sakemm komplew jgħaffġu , jħawwdu u jbiddlu ż- żejt taċ- chips intfajt nara l- menu pubbliku li ma kien xejn għajr biċċa plastik imwaħħla mal- ħajt . Ġibduli l- attenzjoni kliem li ma nassoċjahomx ma ikel bħal ' cole sole ' ( għal coleslaw imma almenu ġab l- ewwel kelma tajba għax hawn min jgħid cole slaw ) , ' pises ' ( għal pieces ) , ' filet ' ( għall- ewwel ħsibtu għandu traduzzjoni bil- franċiż imma ma naħsibx li kien il- każ ) , eċċ . Meta kont kważi ġejt biex nordna jien ġew tfajla u tfajla naqa akbar ( forsi ommha ) li kellhom 80 % fil- mija ta' ġisimhom mikxuf u li probabli jidħlu fihom irġiel aktar milli jidħlu ta' kuljum fil- mara tal- iStatwa tal- Libertà . Qabbżuni . Ordnaw tnejn chips bla melħ u ftit bżar . Messni jien , ordnajt u dam ħafna jħares lejn is- saqaf jipprova jaħdem is- somma tal- kont avolja kull ma ordnajt kienu żewġ affarijiet . Lebbitt 'il barra u kważi ħbatt ma' raġel matnazz ruxxan b' xagħaru mqaxxra . Mill- but ħareġ roll karti tal- għaxar liri u ġieni l- aptit naħtafomlu għax ma kienux jixirqulu . Minflok rebaħ il- lat kristjan tiegħi u għaddast rasi l- isfel .